CELEX: 32000D0468
Language: el
Date: 2000-04-13 00:00:00
Title: 2000/468/ΕΚ: Απόφαση του Ευρωπαϊκού Κοινοβουλίου, της 13ης Απριλίου 2000, σχετικά με τη χορήγηση απαλλαγής στην Επιτροπή όσον αφορά την εκτέλεση του προϋπολογισμού της Ευρωπαϊκής Κοινότητας Άνθρακα και Χάλυβα (ΕΚΑΧ) για το οικονομικό έτος 1998

Avis juridique important

|

32000D0468

2000/468/ΕΚ: Απόφαση του Ευρωπαϊκού Κοινοβουλίου, της 13ης Απριλίου 2000, σχετικά με τη χορήγηση απαλλαγής στην Επιτροπή όσον αφορά την εκτέλεση του προϋπολογισμού της Ευρωπαϊκής Κοινότητας Άνθρακα και Χάλυβα (ΕΚΑΧ) για το οικονομικό έτος 1998  

Επίσημη Εφημερίδα αριθ. 040 της 07/02/2001 σ. 0392 - 0393

Απόφαση του Ευρωπαϊκού Κοινοβουλίουτης 13ης Απριλίου 2000σχετικά με τη χορήγηση απαλλαγής στην Επιτροπή όσον αφορά την εκτέλεση του προϋπολογισμού της Ευρωπαϊκής Κοινότητας Άνθρακα και Χάλυβα (ΕΚΑΧ) για το οικονομικό έτος 1998(2000/468/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη:την έκθεση του Ελεγκτικού Συνεδρίου για τις δημοσιονομικές καταστάσεις της ΕΚΑΧ στις 31 Δεκεμβρίου 1998(1),την ετήσια έκθεση του Ελεγκτικού Συνεδρίου σχετικά με την ΕΚΑΧ για το οικονομικό έτος 1998 (όπου περιλαμβάνεται η δήλωση αξιοπιστίας για την ΕΚΑΧ) και τις απαντήσεις της Επιτροπής (C5-0153/2000)(2),την ειδική έκθεση του Ελεγκτικού Συνεδρίου σχετικά με τη διαχείριση και τον έλεγχο των επιδοτήσεων επιτοκίου από την Επιτροπή και την απάντηση της τελευταίας(3)τη συνθήκη ΕΚΑΧ, και ιδίως το άρθρο 78ζ,το άρθρο 93 και το παράρτημα V του κανονισμού του,την έκθεση της Επιτροπής Ελέγχου του Προϋπολογισμού (Α5-0092/2000),1. Προτείνει να χορηγηθεί μεν στην Επιτροπή απαλλαγή όσον αφορά τη δημοσιονομική διαχείριση της ΕΚΑΧ για το οικονομικό έτος 1998, ζητεί όμως να υποβληθούν έως τις 15 Αυγούστου 2000 οι ακόλουθες εκθέσεις:α) έκθεση της OLAF με θέμα τη συνέχεια που δόθηκε στις καταγγελίες για απάτη, οι οποίες γνωστοποιήθηκαν στην Επιτροπή τον Νοέμβριο 1998 και διαβιβάσθηκαν στην ιταλική Guardia di Finanza τον Οκτώβριο 1999·β) έκθεση αξιολόγησης της Επιτροπής με θέμα τα κτίρια τα οποία αποκτήθηκαν με πόρους ΕΚΑΧ, η οποία να περιέχει τα εφαρμοσθέντα κριτήρια και να εξηγεί γιατί αποκτήθηκαν κτίρια και πώς χρησιμοποιήθηκαν·γ) έκθεση αξιολόγησης της Επιτροπής με θέμα τα δάνεια από πόρους ΕΚΑΧ που χορηγήθηκαν σε υπαλλήλους, η οποία να περιέχει τις κατηγορίες στις οποίες εφαρμόσθηκε το μέτρο και να εξηγεί ποιος αποφάσισε σχετικά με τη δανειοδότηση, την κατηγορία και την υπηκοότητα των υπαλλήλων οι οποίοι ευνοούνται από τα δάνεια.2. Αναθέτει στην Πρόεδρό του να διαβιβάσει την παρούσα απόφαση και το ψήφισμα με τις παρατηρήσεις του στο Συμβούλιο, την Επιτροπή, το Ελεγκτικό Συνέδριο και τη Συμβουλευτική Επιστροπή της ΕΚΑΧ και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).Ο Γενικός ΓραμματέαςJulian PriestleyΗ ΠρόεδροςNicole Fontaine(1) ΕΕ C 240 της 25.8.1999, σ. 24.(2) ΕΕ C 338 της 25.11.1999.(3) ΕΕ C 217 της 29.7.1999.